
Cieľom tejto bakalárskej práce je navrhnúť a implementovať nový modul pre notifikácie, ktorý zjednoduší proces generovania a distribúcie aplikačných a emailových upozornení. Tento modul bude integrovaný do produktov priemyselného partnera, spoločnosti inQool, a.s. 

Bakalárska práca je členená do 5 tematicky oddelených kapitol. V prvej teoretickej kapitole študentka uvádza čitateľa bakalárskej práce do úvodu problematiky, v druhej kapitole predstavuje framework EAS, v ktorom následne bude implementovať vybraný modul pre notifikačný systém. V praktickej časti práce sa študentka zameriava na popis implementácie svojho riešenia. 

Bakalárska práca je po formálnej stránke na výbornej úrovni. Dĺžka práce je dostatočná, aj keď miestami by bolo vhodné čitateľa zahĺbiť do väčšieho detailu.  Text je odpovedajúcim spôsobom štruktúrovaný a čitateľ sa v ňom dobre orientuje. Pravopisné chyby a preklepy, ktoré je možné v práci nájsť, sú vo vzťahu k významu práce marginálne. Pozitívne hodnotím proaktívnu spoluprácu študentky počas realizácie bakalárskej práce s priemyselným partnerom FI MUNI. 

Otázky k obhajobe:
· Popíšte možné vylepšenia modulu s dôrazom na optimalizáciu výkonu. 

Predložený text splňuje požiadavky, ktoré sa kladú na bakalársku prácu, odporúčam ju k obhajobe a navrhujem hodnotiť známkou A.



	strana 1 (z 2 stran)
image1.png




